Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
23 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้แกว่งทรงตัวในกรอบ Sideway ?10 จุด (High to Low) ก่อนปิดครึ่งวันเช้าที่ระดับดัชนี 1,672.09 จุด ปรับเพิ่มขึ้นเพียง 1.03 จุด ด้วยมูลค่าซื้อขายราว 2.29 หมื่นล้านบาท ทั้งนี้ตลาดประคองตัวแดนบวกจากแรงซื้อหนุนของกลุ่มธนาคาร (BANK) และกลุ่มพาณิชย์ (COMM)
มุมมองตลาดช่วงบ่าย: กราฟ 120 นาที ดัชนียังรีบาวด์ต่อเนื่อง เพื่อวิ่งแนวต้าน 1,680 จุด(GAP) เครื่องมือโมเมนตัม อย่าง MACD ยังปรับตัวแกร่ง บวกเพิ่มขึ้นและยืนเหนือเส้น Signal ทำให้ภาพฝั่งรีบาวด์หาแนวต้านยังมีโอกาสเกิดขึ้นบ่ายนี้ อย่างไรก็ดี ให้ระมัดระวังแรงขายแนวต้าน เนื่องจากแท่งเทียนเริ่มทำ Long Upper Shadow บ่งบอกถึงการต่อสู้ของแรงขายมีเพิ่มมากขึ้น
กลยุทธ์ในช่วงบ่าย: นักเก็งกำไร กรณีมีหุ้น ถือต่อ กรณีไม่มีหุ้น ซื้อเมื่ออ่อนตัวใกล้แนวรับ 1,665/1,650 จุด โดยคาดหวังการรีบาวด์ 1,680 จุด และตั้ง Stop Loss หรือ Trailing Stop ไว้ที่ 1,640 จุด
ส่วนนักลงทุนระยะกลาง แนะนำเริ่มกลับทะยอยซื้อหุ้นเมื่อย่อตัว มองกรอบแนวรับบริเวณ 1,640 – 1,650 จุด และตั้ง Stop Loss ไว้ที่ 1,630 จุด โดยคาดหวังการรีบาวด์ของดัชนี SET รอบนี้ที่ 1,680/1,715/1,730 จุด
Point of View
ทะลายกำแพงขาลงแล้ว!
เลือก JWD กราฟรายวัน ราคาสามารถเบรกทะลุเส้นกด Downward Slope ได้ ทำให้ภาพการฟื้นตัวมีน้ำหนักเพิ่มขึ้น สอดคล้องกับเครื่องมือโมเมนตัม MACD ที่ปรับตัวเพิ่มขึ้นจนกระทั่งยืนเหนือทั้งค่าศูนย์ และ Signal Line มอง JWD น่าจะแกว่งขึ้นทดสอบแนวต้าน 8.20 บาท ได้ไม่ยาก โดยมีแนวรับ 6.75 บาท และ Stop Loss หากหลุด 6.75 บาท